Johañe Pitrau

Johañe Pitrau, Erbin ezizenez (Arhane, Atharratze-Sorholüze, Zuberoa, 1929ko abuztuaren 17a - ib., 1975eko uztailaren 17a) nekazarien buruzagia, kristau militante ezkertiarra eta sindikalista izan zen.

Arhane auzoko Erbinea izeneko etxaldean jaioa, bizitza osoa eman zuen laborari lanetan.
Laborantzaren geroaz biziki kezkatuta zegoenez gero, nekazal sindikalgintzan buru-belarri sartu zen. Zuberoako eta Biarnoko laborari txikien artean inkesta bat burutu zuen, non laborantza ttipia azkenekoetan zegoela agerian gelditu zen. Kezka horrek bultzatuta, ASAM (Association au Service des Agriculteurs Montagnards-Borthüetako Laborantzaren Aldeko Elkartea) sortu zuen.

1970. urtean, orduko eredu sozialaren aurka zegoen gazte multzo bat Zuberoara etorri eta Pitrauren inguruan antolatu ziren (Zuberotar batek baino gehiagok ez zuen begi onez ikusi gazte hauen etorrera, hippyak eta marjinalak zirela ustean).

1973an, prefetak Arhaneko eskola ixteko agindua eman zuen, baina Pitrauk erabaki horren aurkako mugimendua sortu zuen eta eskolak hainbat urtetan zabalik jarraitzea lortu zen.  

1975eko uztailaren 17an, 45 urte besterik ez zituelarik, bihotzekoak jota hil zen. 

2016an "Johañe Pitaru pastorala" antzestu zen Atharratze-Sorholüzen, omenaldi moduan.

Bibliografia 
 Pello Zubiria: "Johañe Pitrau (1929-1975). Laborari menditarrak esnarazi dituen lider zuberotarra". Larrun, 162.zk. 2012ko otsaila.

Erreferentziak

Kanpo estekak 
 Larrun monografikoa.

Zuberoako biografia zirriborroak
Zuberoako politikariak
Atharraztar-sorholüztarrak